[{"text_idx": "#000003", "text": "Galwad am weithredu ar frys ar ddiodydd egni wrth i ymchwil newydd yn y DU ddatgelu defnydd bob dydd ymhlith pobl ifanc"}, {"text_idx": "#000004", "text": "Mae ymchwil newydd yn dangos bod nifer o bobl ifanc yn yfed diodydd egni bob dydd, er gwaethaf gostyngiad cyffredinol yn y defnydd o ddiodydd llawn siwgr dros amser"}, {"text_idx": "#000005", "text": "Mae academyddion ym Mhrifysgol Caerdydd wedi dadansoddi ymatebion dros 176,000 o blant ysgol uwchradd rhwng 11 a 16 oed. Daethant i\u2019r casgliad pan ddechreuwyd cofnodi eu defnydd, rhwng 2013 a 2017, roedd cyfran y bobl ifanc oedd yn yfed diodydd egni bob dydd wedi aros yn sefydlog (6%) tra bod y defnydd wythnosol wedi gostwng o 23% i 15%."}, {"text_idx": "#000006", "text": "Mae eu canfyddiadau, a gyhoeddwyd heddiw yn y cyfnodolyn PLOS ONE, hefyd yn dangos bod canran y bobl ifanc sy\u2019n cael diodydd wedi\u2019u melysu a\u0302 siwgr bob dydd wedi gostwng o 57% i 18% rhwng 1998 a 2017. Parhaodd tua hanner y bobl ifanc i\u2019w hyfed yn wythnosol yn y cyfnod hwnnw."}, {"text_idx": "#000007", "text": "Roedd bechgyn, plant hy\u0302n a rhai o grw\u0302p economaidd-gymdeithasol isel yn fwy tebygol o yfed y naill fath neu\u2019r llall o ddiod, canfu\u2019r astudiaeth."}, {"text_idx": "#000009", "text": "\u201cFodd bynnag, nid yw\u2019r defnydd dyddiol o ddiodydd egni ymhlith cyfran o bobl ifanc wedi lleihau \u2013 ac mae ein hastudiaeth yn datgelu gwahaniaeth cynyddol mewn cyfraddau defnydd rhwng y rheini o grwpiau economaidd-gymdeithasol isel ac uchel."}, {"text_idx": "#000010", "text": "\u201cMae ymgyrchoedd marchnata ar gyfer diodydd egni yn aml wedi\u2019u hanelu at rai o gefndiroedd mwy difreintiedig. Maent hefyd yn ddewis fforddiadwy ac ar gael yn aml am brisiau rhatach na photeli dw\u0302r."}, {"text_idx": "#000013", "text": "Mae pryderon ynghylch yfed diodydd ynni yn canolbwyntio ar gynnwys caffein uchel \u2013 ond gall rhai caniau mawr gynnwys hyd at 21 llwy de o siwgr, mwy na theirgwaith yr argymhelliad dyddiol ar gyfer oedolion."}, {"text_idx": "#000018", "text": "ABOUT US DECIPHer brings together leading experts from a range of disciplines to tackle public health issues such as diet and nutrition; physical activity; and tobacco, alcohol and drugs, with a particular focus on developing and evaluating multi-level interventions that will have an impact on the health and wellbeing of children and young people. DECIPHer is funded by Welsh Government through Health and Care Research Wales."}]